Primarul Ion Radu, reținut pentru 24 de ore. Este acuzat de comiterea mai multor infracţiuni
- Antonia Hendrik
- 12 martie 2024, 14:53
Primarul comunei Bălţeşti din judeţul Prahova, Ion Radu, a fost reținut pentru 24 de ore. Edilul este acuzat de comiterea mai multor infracţiuni. Mai exact, primarul Ion Radu a fost reţinut pentru comiterea mai multor infracţiuni care au legătură cu exercitarea funcţiei de edil. În acelaşi dosar, procurorii au reţinut încă o persoană, iar trei oameni de afaceri sunt cercetaţi.
Primarul Ion Radu, reținut sub acuzaţiile de abuz, conflict de interese, delapidare
Un nou scandal de corupție zguduie comunitatea din Bălțeşti, după ce la sediul Primăriei conduse de PNL-istul Radu Ion au avut loc percheziții.
Procurorii Parchetului de pe lângă Judecătoria Vălenii de Munte au emis ordonanţă de reţinere pentru 24 de ore pe numele lui Ion Radu, primar al comunei Bălţeşti, sub acuzaţiile de abuz, conflict de interese, delapidare.
Reţinerea edilului are loc în contextul în care, luni, la sediul Primăriei Bălţeşti au avut loc percheziţii. În dosarul care îl vizează pe primar au calitatea de suspecţi încă trei persoane, administratori ai unor societăţi comerciale.
Procurorii Parchetului de pe lângă judecătoria Vălenii de Munte au făcut astăzi mai multe percheziții, inclusiv la sediul Primărie Bălțești, într-un dosar care-l vizează pe primarul comunei, Ion Radu.
Primarul Ion Radu. Sursa foto: Facebook
Un alt caz în Prahova. Seif furat din sediul unei case de pariuri
Tot în Prahova, un seif în care se aflau aproximativ 16.300 de lei a fost furat din sediul unei case de pariuri din oraşul Slănic. Unul dintre angajați este bănuit că ar fi participat la furt.
"Poliţiştii din cadrul Poliţiei oraşului Slănic au pus în executare două mandate de percheziţie domiciliară, în comuna Dumbrăveşti, la domiciliile a două persoane bănuite de săvârşirea infracţiunii de furt calificat. În fapt, bănuiţii ar fi sustras din incinta unei societăţi comerciale din oraşul Slănic un seif în care se aflau aproximativ 16.300 de lei", se arată într-un comunicat transmis de Inspectoratul de Poliţie Judeţean Prahova, potrivit news.ro